Roskilde Festival, Music Export Denmark og VEGA præsenterer
Oplev morgendagens stjerner i VEGA for en hund

*Mont Oliver, Blaue Blume, Communions og The Awesome Welles: Musikbranchen spår dem en lys fremtid. Roskilde Festivalen har booket dem til sommerens program. Men de fire Roskilde Rising bands kan også tjekkes ud i VEGA lørdag den 12. april for kun 100 kr.*

Meget har i denne uge handlet om Roskilde Festival, som i dag torsdag den 2. april har offentliggjort deres fulde musikprogram for sommeren 2014. Festivalen ligger meget fokus på både at præsentere de store kunstnere, men også give små upcoming bands en platform og har til formålet skabt konceptet Roskilde Rising, som er til for at præsentere og hjælpe mindre bands frem, der bliver spået en stor musikalsk fremtid.

Rækker pengepungen ikke til en Roskilde-billet, men kunne man godt tænke sig at tjekke de nye stjerner ud, så skal man ikke fortvivle. Roskilde Festival byder i samarbejde med Music Export Denmark og VEGA nemlig indenfor til en koncertaften med de fire Roskilde Rising artister, Mont Oliver, Blaue Blume, Communions og The Awesome Welles. Og så koster det kun 100 kr. + gebyr.

**Urbant mix i mol og #1 på Det Elektriske Barometer**

Den urbane hiphop-trio, [Mont Oliver](https://www.facebook.com/montoliver%22%20%5Ct%20%22_blank), får hovederne til at nikke og hjerterne til at banke med en stærk soul-vokal, hiphopbeats og synthesizers stemt i mol. Lyt til nummeret "[Give Me Nothing](http://www.youtube.com/watch?v=mZmW8nn93YU&feature=youtu.be" \t "_blank)", som virkelig får en til at leve sig ind i sangens rytmer.

Med sin højtidelige og følsomme falsetrock tager [Blaue Blume](https://www.facebook.com/blaueblumemusic%22%20%5Ct%20%22_blank) udgangspunkt i organisk og 70’er-agtig rock og blomstrer op ad mange forskellige grene. Deres single "[Lost Sons of Boys](http://www.youtube.com/watch?v=8UGIIgzx6IA" \t "_blank)", som blev udgivet i februar, har været nummer et på Det Elektriske Barometer fire uger i træk.

**Melodisk rock med bid og sange uden dikkedarer**

De er udspyet af samme nihilistiske punkscene, der har givet os Iceage og Lower. Modsat deres våbenbrødre spiller [Communions](https://www.facebook.com/Communions%22%20%5Ct%20%22_blank) ganske tilgængelig melodi-rock, men der er stadig masser af ridser og råt bid at spore i de grumsede produktioner på debut-ep’en Cobblestones. Lyt til Communions [HER](https://soundcloud.com/poshisolation/communions-cobblestones%22%20%5Ct%20%22_blank).

[The Awesome Welles](https://www.facebook.com/theawesomewelles%22%20%5Ct%20%22_blank)er rå, alternativ rock, der griber fat om livets rod. Simple sange uden dikkedarer, men med tyngde og mindeværdige hooks, der nemt kunne erobre et publikum, som lige nu stiller sin sult efter mørk rock hos eksempelvis Interpol og The National. Rockbandets debutsingle "Undertaker" blev af Gaffa valgt som ugens sang i februar måned.

**Fakta om koncerten:**

Roskilde Rising med Mont Oliver, Blaue Blume, Communions og The Awesome Welles

Lørdag den 12. april 2014 kl. 21.00

Lille VEGA, Enghavevej 40, 1674 København V

100 kr. + gebyr

Forsalg via VEGAs hjemmeside og Billetnet.

[Læs mere om koncerten med Mont Oliver, Blaue Blume, Communions og The Awesome Welles](http://vega.dk/arrangementer/communions-mont-oliver-blaue-blume-the-awesome-welles-13986.html)

*For yderligere oplysninger kontakt venligst*

Nathasja Lauritsen

Kommunikationsmedarbejder, VEGA

nl@vega.dk